cyanic-selkie/wikianc huggingface dataset:
Representanthuset i USA
Representanthuset i USA (engelsk United States House of Representatives) er det eine av dei to kammera i den riksdekkjande lovgjevande forsamlinga i USA, Kongressen. Det andre er Senatet. Delstatane er representerte i tråd med folketalet deira, men kvar delstat er garantert minst éin representant. Per i dag har den mest folkerike staten, California, 53 representantar, medan talet på representantar med røysterett er sett til 435.
Leiaren for Representanthuset er den såkalla talaren, som til eikvar tid vert vald av og frå representantgruppa til det største partiet.
Representantane til dette huset vert i regelen valde frå mindre valdistrikt enn dei som gjeld for senatrepresentantane (eit gjennomsnittstal frå 2007 ligg på 693.000). Somme meiner at dette gjer at Representanthuset vert dominert av partipolitikk.
Representanthuset har somme fullmakter som berre det har, mellom anna til å endra skattelovverket, trekkja folkevalde for riksretten og velja presidenten i situasjonar der valmennene ikkje kan einast om ein vinnar.
Talarar
Blant andre som har vore talar er:
Hendanes fyrstasjon
Hendanes fyr er eit fyr på sørvest på Vågsøy, Kinn kommune i Vestland. Det ligg like sør for Kråkenes fyr. Fyret vart bygd i 1914 og automatisert alt i 1963.
Fyret er eit av fire fyr på Vågsøy og det siste som vart bygd på øya. Fyret er bygd i fjellsida ved innløpet til Kvalheimsvika. Etter at det vart avfolka på 1960-talet forfall fyret og i 2005 vart det seld til staten.
Bates Nunataks
Bates Nunataks er ei gruppe tre, isolerte nunatakar i firnområdet av Byrdbreen, 18 nautiske mil vest for Vantage Hill i Britannia Range, som vart oppdaga av gruppa ved Darwinbreen under Commonwealth Trans-Antarctic Expedition (1956–58). Dei vart namngjevne av New Zealand Antarctic Place-Names Committee etter J. Bates, eit medlem av Commonwealth Trans-Antarctic Expedition som var med sir Edmund Hillary til Sørpolen.
Lonewolf Nunataks
Lonewolf Nunataks er ei gruppe isolert nunatakar som ligg 25 nautiske mil (46 km) nordvest for Wilhoite Nunataks, ved sørsida av Byrd Neve. Det fekk dette namnet av geolog-gruppa frå New Zealand Geological Survey Antarctic Expedition (NZGSAE) (1960–61) på grunn av den isolerte plasseringa.
Eskaladen
Eskaladen i Geneve er ein årleg byfest til minne om forsvaret av Geneve mot eit overraskande åtak frå Karl Emanuel av Savoy natta mellom 11. og 12. desember 1602. Historie blir gjenfortalt i den uoffisielle bysongen Cé qu'è lainô. Sidan 1926 har ein arrangert eit historisk fakkeltog.
Vetterhusbotnet
Vetterhusbotnet er ein fjordarm av Blikkengfjorden i Namsos kommune i Trøndelag. Fjorden strekkjer seg 8,5 km nordaustover til garden Duna.
Fjorden har innløp ved Vetterhusstraumen og holmen Øltappen i vest. Over her går Fv464 og vidare langs nordsida av fjorden. Det ligg spreidde gardsbruk langs vegen i nord, medan det på sørsida ligg enkelte isolerte bruk, mellom anna Vetterhus, som fjorden er kalla opp etter.
Dolly Dimple's
Den første Dolly Dimple's-restauranten opna i 1986 i Sandnes. Kjeda vart grunnlagt av Andreas Hatjoullis. Dei tre største eigarane er NorgesGruppen Servering, Andreas Hatjoullis og Arne Larsen Økland.
Namnet Dolly Dimple's stammar frå den amerikanske sirkusartisten Celesta Geyer, som på 1930- og 40-talet opptredde under namnet «Dolly Dimples – the world’s most beautiful fat girl». Den engelske apostrofen i det norske restaurantnamnet er ei forvansking av originalnamnet, som slutta på ein s.
Dialektkontinuum
Eit dialektkontinuum er ei rekkje av dialektar som er slik at alle talarane av nabodialektar forstår kvarandre, men likevel slik at dialektar langt frå kvarandre i kontinuumet ikkje er forståelege seg i mellom. Eit klassisk døme på dialektkontinuum er dei samiske språka for 50 år sidan, eit anna er dei romanske språka, der t.d. galisisk er eit mellomsteg mellom portugisisk og kastiljansk, og språket i Aostadalen eit mellomsteg mellom fransk og italiensk.
Dialetto
Karacabey
Karacabey er ein by og eit distrikt i provinsen Bursa in the Marmararegionen i Tyrkia. Byen Han ligg like vest for elva Simav. Byen har kring 50 000 innbyggjarar (2009).
Karacabey er ein industriby med jordbruksområde kring byen. Det vert særleg dyrka forskjellige typar lauk i området. Uluabatsjøen ligg i nærleiken i byen. Marmarahavet ligg 32 km nord for byen.
Urner-Alpane
Berggrunn
Uri-Alpane består av to ulike fjellmassiv, skilt frå kvarandre av Sustenpasset. Dammastock-massivet i sør har mange brear. Den nordlege delen, som når si største høgde med Titlis, har lågare toppar men dekker eit større areal.
Fjelltoppane
I Uri-Alpane finst 58 toppar med ei høgde på meir enn 3000 meter over havet.
Brear
Dei største isbreane :
Dirk Kuijt
Dirk Kuijt, eller Dirk Kuyt er ein nederlandsk fotballspelar. Han har spela i angrep for Liverpool i engelsk Premier League, og for det nederlandske landslaget.
Klubbkarriere
Kuijt begynte proffkarrieren sin hjå Utrecht i 1998, der han snøgt kom med på førstelaget. Han var i klubben i fem år. I den siste sesongen sin der, vann han den nederlandske cupen. Han gjekk til Feyenoord i 2003 for 1 million euro. Han vart klubbkaptein der i 2005, og var klubben sin toppskårar tre sesongar på rad. I 2004/05-sesongen vart han toppskårar i den nederlandske toppdivisjonen, Eredivisie, og i 2005/06 vart han kåra til årets spelar i Nederland. Han gjekk berre glipp av fem kampar på sju sesongar frå 1999 til 2006, og spelte 179 kampar på rad frå 2001 til 2006. Etter tre år i Feyenoord gjekk han til Liverpool for 10 millionar pund i 2006. Han kom raskt med på førstelaget der, og vart Liverpool sin toppskårar i Premier League i 2006/07-sesongen med 12 seriemål. Han skåra for Liverpool i finalen i Meisterligaen i 2007, der Liverpool tapte 2-1 for Milan.
Landslagskarriere
Då Marco van Basten tok over som landslagssjef i 2004 gjennomførte han eit generasjonsskifte på laget, som kom Kuijt til gode. I september 2004 debuterte han for A-landslaget i van Basten sin første kamp som sjef, mot Liechtenstein. Han har vore fast på landslaget sidan då, og spelte i 12 av VM-kvalifiseringskampane før fotball-VM i 2006.
Under fotball-EM i 2008 vart Kuijt brukt som høgreving. Han skåra eitt mål mot Frankrike i gruppespelet. Under kvalifiseringa til fotball-VM i 2010 skåra Kuijt tre mål.
Anna
Kuijt er gift og har ei dotter og to søner. Han har oppretta stiftinga Dirk Kuyt Foundation, som støttar sports- og utviklingsprosjekt.
Suruç
Suruç er ei by og eit distrikt i provinsen Şanlıurfa i Tyrkia, på ei slette nær grensa til Syria 46 km sørvest for byen Şanlıurfa.
Jérakas
Jérakas (gresk Γέρακας) er ein tettstad og ein tidlegare kommune i dei nordlege forstadane til Aten i Hellas. Frå 2011 er han ein del av kommunen Pallíni i periferieininga Aust-Attikí i periferien Attikí. Ein kan sjå fjella Párnitha og Pendéli i nordaust, og dei høgare delane av Egáleo og Ymittós i sør.
Ved folketeljinga i 2011 hadde kommunaleininga Jérakas 29 939 innbyggjarar, som alle budde i tettstaden med same namn.
Barn
Barndommen kan delast opp i ulike delar: Spedbarn, småbarn, barn, tenåring eller ungdom. Dei siste delane er blanda med, og blir i nokre samfunn rekna som, vaksen alder.
Skildring
Barn er kjenneteikna ved å vera mindre, svakare og meir hjelpelause enn vaksne. Dei er avhengige av vern, omsorg og opplæring. Dei blir òg sett på som meir uskuldige, og brotsverk mot ungar vekker gjerne mykje større gru enn like handlingar mot vaksne.
Biologisk sett har ungar mange eigenskapar som gjer at eldre føler ekstra omsorg for dei, til dømes store auge og lys stemme.
Ellinikó
Ellinikó (gresk Ελληνικό), òg kalla Ellinikon, er ein tidlegare kommune i dei sørlege forstadane til Aten i Hellas. Frå 2011 er han ein del av kommunen Ellinikó-Arjyroúpoli i periferieininga Sør-Aten i periferien Attikí.
Ein tredjedel av kommunen er dekt av den tidlegare flyplassen Ellinikó internasjonale lufthamn, som fram til 2001 var hovudflyplass for Aten.
Ringtåka
Ringtåka (katalogisert M57 og NGC 6720) er ei planetarisk tåka som ligg rundt 2300 lysår unna i stjernebiletet Lyra.
Tåka blei oppdaga i 1779 av den franske astronomen Antoine Darquier de Pellepoix. Slike objekt vert danna når eit skal av ionisert gass vert kasta utover av ei raud kjempe i det siste stadiet av stjerneutviklinga før ho vart ein kvit dverg.
Planeten Saturn
Saturn (symbol: ) er den sjette planeten frå sola. Planeten er ein gasskjempe, den nest største planeten i Solsystemet. Berre Jupiter er større. Saturn har namnet sitt etter den romerske guden Saturn. Planetsymbolet er ei stilisert framstilling av sigden til denne guden.
Fysiske eigenskapar
Saturns fasong er tydeleg flat ved polane og bulande ved ekvator (ein flattrykt sfæroide). Dei ekvatoriale og polare diametrane varierer med nesten 10 % (120 536 km mot 108 728 km). Grunnen er den raske rotasjonen og væskefasen. Dei andre gassplanetane er au flattrykte, men på langt nær så mykje. Saturn er au den einaste planeten i solsystemet som har mindre tettleik enn vatn, med snittettleik på 0,69 g/cm3. Dette er ein snittverdi, Saturns øvre atmosfære er mindre tett og kjernen mykje tettare enn vatn.
Saturns indre er likt Jupiters, med ein steinkjerne i midten, eit flytande metallisk hydrogenlag over dette og eit molekylært hydrogenlag over denne igjen. Spor etter diverse isar er au til stades. Saturn er svært heit innvendig, opp til 12 000 K i kjernen. Han sender meir energi ut i rommet enn han tar imot frå sola. Mesteparten av den overskytande energien er skapt av Kelvin-Helmholtz-mekanismen (sein gravitasjonell kompresjon), men det aleine er ikkje nok til å forklare Saturns varmeproduksjon. Ein tilleggsmekanisme som er foreslått er at noko av energigenereringa skjer ved at dropar av helium regnar nedover i Saturns indre. Varme blir frigjort ved friksjon når dei fell nedover i det lettare hydrogenet.
Saturn har på same måte som Jupiter skyband i atmosfæren, men banda til Saturn er mykje svakare og dei er au breiare nær ekvator. Skymønstra til Saturn var ikkje observert før Voyager-sondane passerte. Sidan den tid har den jordbaserte teleskopteknikken forbetra seg så mykje at regelmessige observasjonar kan gjerast. Saturn har langliva ovalar og andre fenomen som Jupiter. I 1990 observerte Hubbleteleskopet ei enorm, kvit sky nær ekvator på Saturn. Skya var ikkje der då Voyager var der. I 1994 blei en annan mindre storm observert.
Ringane til Saturn
Saturn er best kjend for ringane sine. Ringane blei først observert av Galileo Galilei i 1610 gjennom teleskop. Men han visste tydelegvis ikkje kva dei kunne vera. Han skreiv til storhertugen av Toscana at «Saturn er ikkje aleine, men er sett saman av tre, som nesten rører ved kvarandre og som aldri rører på seg eller forandrar seg i forhold til kvarandre. Dei er orientert på ei line parallell med dyrekrinsen og den midtre [Saturn sjølv] er omtrent tre gonger så stor som dei på sidene [kantane av ringane]». Han sa au at Saturn såg ut til å ha «øyro». I 1612 låg ringplanet rett mot jorda, og ringane såg ut til å forsvinne, og så i 1613 kom dei tilbake. Dette gjorde Galilei enda meir forundra.
Gåta om ringane blei ikkje løyst før i 1655 av Christiaan Huygens. Han nytta eit mykje kraftigare teleskop enn dei tilgjengelege for Galilei på tida hans. I 1675 oppdaga Giovanni Domenico Cassini at ringane til Saturn eigentleg var samansett av fleire mindre ringar, med gap mellom dei. Det største gapet blir no kalla «Cassinis deling» og er kring 4000 km breitt.
Ringane kan sjåast med eit ganske lite moderne teleskop, eller med ein god prismekikkert. Dei strekkjer seg ut mellom 6 630 km og 120 700 km over Saturns ekvator og er laga av av partiklar i varierande storleik. Storleiken varierer frå støvkorn opp til klumpar på storleik med ein personbil. Den kjemiske samansettinga er silisiumhaldige bergartar, jernoksid og is. To hovudteoriar finst om danninga av ringane. Den eine blei først føreslått av Édouard Roche på 1800-talet, og går på at ringane ein gong i tida var ein saturnmåne der banen etterkvart kom så nære planeten at månen blei riven i stykke av tidevasskreftene (sjå Rochegrensa). Ein variasjon på denne teorien er at månen disintegrerte av di at han blei treft av ein stor komet eller asteroide. Den andre teorien går på at ringane aldri har vore ein del av nokon måne, men heller er restar etter den originale støvskiva Saturn blei danna frå. Denne teorien er ikkje populær i dag, fordi ringane mest sannsynleg er ustabile over tid, og dermed må vera relativt unge.
Sjå ringane til Saturn for ein tabell over ringane til planeten.
Eikene i ringane
Inntil nyleg blei ringstrukturane forklart som utelukka innverknad av gravitasjonskreftene. Men så blei «eiker» funne, og dei ser ut til å ha ein samanheng med elektromagnetiske krefter, av di at dei roterer omtrent likt med magnetosfæren til Saturn.
Månane til Saturn
Det endelege talet på dei naturlege satellittane til Saturn vil aldri bli bestemd. Faktisk er alle partiklane i ringane teknisk sett månar, og det er ikkje lett å dra eit skilje mellom ein stor ringpartikkel og ein liten måne.
Gyltfjorden
Gyltfjorden er ein fjordarm på sørsida av Foldafjorden i Namsos kommune på austsida av øya Jøa i Trøndelag. Fjorden strekkjer seg 4,5 km sørover til Ølhammeren der han deler seg i to. Nufsfjorden og Nordsundet går sørover på austsida, medan Seierstadfjorden går sørover på vestsida.
Gjemnessundbrua
Gjemnessundbrua er ei hengebru som kryssar Gjemnessundet mellom Gjemnes på fastlandet og Bergsøya i Møre og Romsdal. Gjemnessundbrua opna i 1992. I dag er brua ein del av Europaveg 39.
Rasoun
Rasoun er ein landsby i Ajloun guvernement nord i Jordan. Han ligg kring åtte kilometer frå Ajloun via veg og er omgjeve av grøne tre. Landsbyen har fleire gonger fått støtte av prosjekt starta av dronning Rania av Jordan. Desse prosjekta har som mål å betre infrastrukturen i landsbyen og auke turismen.
Gjemnessundbrua
I totallengd er ho den lengste hengebrua i Noreg, men ikkje ut frå enkeltspenn. Brua er 1257 meter lang, hovudspennet er 623 meter og seglingshøgda er 43 meter. Brua har 21 spenn.
Planeten Saturn
Månane til Saturn
I dag har 60 månar blitt oppdaga og namnsett. Mange har blitt oppdaga dei siste åra, eit søk oppstarta i 2000 fann tolv nye månar rundt Saturn i ein fjern bane. Dette tyder på at dei er fragment av større lekamar fanga inn av tyngdekrafta til Saturn (sjå i magasinet Nature vol. 412, s.163-166). Etter at romsonden Cassini-Huygens kom fram til Saturn i 2004 har talet på mistenkte månar auka til 63. 16. november 2004 annonserte forskargruppa bak Cassini at strukturen til ringane tyder på at det går fleire månar i ringane. Desse månane har ikkje blitt sett visuelt enda.
Gyltfjorden
Fjorden har innløp mellom Gyltodden i vest og Galtneset i aust. Aust for toppen av neset Ølhammaren går den vesle fjordarmen Kjelbotnet søraustover til garden Nordbotnet.
Gjemnessundbrua
Krifast
Gjemnessundbrua er ein del av «Krifast», fastlandssambandet til Kristiansund. Krifast er eit trekantsamband, der tre vegar har møtepunktet sitt på Bergsøya. Bompengar finansierer ein del av dette veganlegget og bomstasjonen ligg på Bergsøya, i knutepunktet mellom desse tre vegane.
Planeten Saturn
Månane til Saturn
Den usanne månen Themis, visstnok oppdaga i 1905, eksisterer ikkje.
Gjemnessundbrua
Krykkjekoloni
Gjemnessundbrua har den nest største krykkjekolonien i Møre og Romsdal og ein av dei største i landet. På kvart av bruspenna ligg det tett i tett med krykkjereir. Krykkjer er kolonihekkarar og bygger reir i bratte fjell (fuglefjell) på små berghyller. De små framspringa på bruspennet er utmerka rugeplass for krykkjer.
Sebeš
Sebeš (serbisk Себеш) er ei elv, ei myr og ein stad i Beograd, hovudstaden i Serbia. Alle tre ligg i kommunen Palilula i Beograd.
Sebeš eller Mokri Sebeš (serbisk Мокри Себеш) er eit system av kanalar i myrene i den nedre Pančevački Rit. Dei spring ut sør for Borča og renn austover til dei munnar ut i Donau. Sebeš er ein av dei mest populære fiskestadane i Beograd. Ho vart kalla opp etter ein ungarsk landeigar i området.
Gjemnessundbrua
Krykkjekoloni
Eit stort problemet er fugleskit som tærer på betongen og skadar han. Betongen vert meir sårbar for saltinntrengning som gjer at armeringen rustar. Mange bruer må reparerast fordi det salte sjøvatnet trekker inn i betongen og får armeringsjernet til å ruste.
Kolonien har vore uønskt i fleire år, men krykkjene har nekta å forlate hekkeplassen. I staden for å jage vekk krykkjene legg Vegvesenet til rette for at krykkjene kan bruke brua som rugeplass. Brua har vorte spylt og gjorde rein, og elastisk, sprekkoverbyggande membran er lagt på betongen for å verne mot stoffa i fugleskiten.
McLean Nunataks
McLean Nunataks er ei gruppe av tre nunatakar som ligg vest i Mertzbreen, nær toppen av breen. Han vart oppdaga av Den australasiatiske antarktisekspedisjonen (1911–14) under Douglas Mawson, som namngav dei etter dr. Archie L. McLean, ein militærlege og bakteriolog på ekspedisjonen.
Rzav i Golija
Rzav (serbisk Рзав) er ei elv sørvest i Serbia. Ho er 62 km lang og ei sideelv til Golijska Moravica frå venstre. Ho spring ut frå to kjeldeelvar, Veliki Rzav og Mali Rzav. Elva vert stundom kalla Golijski Rzav (Голијски Рзав; Rzav i Golija) for å skilje ho frå ei anna Rzav i Serbia, Rzav i Zlatibor.
Mali Rzav er den kortaste kjeldeelva til Rzav og spring ut frå nordsida av fjellet Mučanj nær landsbyen Katići. Ho møger Veliki Rzav ved fjellet Blagaja. Veliki Rzav er den lengste kjeldeelva til Rzav og vert stundom berre kalla Rzav. Ho spring ut frå sørsida av fjellet Murtenica, som høyrer til Zlatibor. Etter dei to elvane renn saman er Rzav mindre enn 10 km lang før ho munnar ut i Golijska Moravica.
Rzav drenerer eit område på 575 km² og høyrer til Svartehavet sitt nedslagsfelt.
Was mir behagt, ist nur die muntre Jagd
Was mir behagt, ist nur die muntre Jagd!, BWV 208, òg kjend som Jaktkantaten, er ein kantate komponert av Johann Sebastian Bach.
Arie 5, «Schafe können sicher weiden» er kanskje den mest kjende delen av denne kantaten.
Han vart komponert i Weimar i 1713 for bursdagsfeiringa til hertug Kristian av Sachsen-Weißenfels i Weißenfels den 21.-22. februar. Stykket vart framført på nytt 23. februar 1716, truleg i Weimar for bursdagen til hertug August av Weimar og igjen i 1742 i Leipzig for namnedagen til kurfyrste Friedrich August II av Sachsen.
Teksten er skriven av Salomo Franck.
Instrumentering og struktur
Stykket er instrumentert for tre jaktvalthorn, to oboar, fagott, to blokkfløyter, strykarar, cello i basso continuo, samt fire songsolistar (to sopranar, tenor, bass) og kor som består av solistane.
Det består av 14 satsar:
Iryna Taranenko
Iryna Leonidivna Taranenko, gift Terela, er ein ukrainsk tidlegare langrennar frå Derhatsji i Kharkiv oblast. Ho vann bronsemedaljen på jaktstarten under Ski-VM 1999 i Ramsau am Dachstein.
Aktiv
Taranenko deltok i tida 1993-2003 i alle dei store langrenns-meisterskapane. I Ski-VM 1993 i Falun kom ho på niandeplassen på tremila, fire år seinare vart ho nummer 11 på same distansen då verdsmeisterskapen fann stad i Trondheim. Sesongane 1998 og 1999 blanda Taranenko seg inn i medaljestriden i fleire av tevlingane under Vinter-OL i Nagano og i verdsmeisterskapen i Ramsau. I Nagano kleiv ho frå startnummer 11. til 4. plass på jaktstarten, ho vart også nummer 4 på 15 km. I verdsmeisterskapen 1999 i Ramsau vart ho nummer 7 på 5 km, før ho på jaktstarten sikra seg bronsemedaljen, bak Stefania Belmondo frå Italia og Nina Gavriljuk frå Russland. Taranenko avslutta Ramsau-VM med å verte nummer 5 på tremila. Etter 1999 makta ho ikkje å markere seg øvst på resultatlistene, niandeplassen på 15 km under vinterleikane 2002 i Salt Lake City var hennar beste meisterskapsprestasjon.
Non sa che sia dolore
Han vart komponert i Leipzig i 1729 eller 1708-17 som farvellkantaten for Johann Matthias Gesner då han flytta til Ansbach. Stykket vart kanskje framført på nytt 23. februar 1716 i Weimar for bursdagsfeiringa til hertug August av Weimar og i 1742 i Leipzig for namnedagen til kurfyrste Friedrich August II av Sachsen
Bolsjoj Ik
Bolsjoj Ik (russisk Большой Ик; basjkirsk Оло Ыйыҡ - Olo Yjk) er ei elv i Basjkortostan og Orenburg oblast i Russland og ei av sideelvane til Sakmara frå høgre.
Non sa che sia dolore
Teksten er skriven av ein ukjend tekstforfattar.
Bolsjoj Ik
Ho er 341 km lang og har eit nedslagsfelt på 7670 km². Elva spring ut frå Zilariskomu-platået og er forholdsvis bratt og steinete.
Non sa che sia dolore
Instrumentering og struktur
Stykket er instrumentert for tverrfløyte, to fiolinar, bratsj og basso continuo, samt ein songsolist (sopran).
Det består av fem satsar:
Bolsjoj Ik
Ho startar i Zilairskom rajon, og renn gjennom Ziantsjurinskomu og Kugartsjinskomu rajon før ho renn inn i Orenburg oblast.
Den gjennmsnittlege middelvassføringa ved munningen er 61,0 m²/s.
Grankrossnebb
Grankrossnebb (grankorsnebb) er fuglar i finkefamilien (Fringillidae). Han er ein flyttfugl.
Dei mørkebrune vengene og stjerten og den fargerike overgumpen er tydelege i flukt. Hannen er raud, med rosa-raud overgump; hoa er grågrøn med gulgrøn overgump.
Grankrossnebben lokkar med ein høg, metallisk, stakkato glipp-glipp-glipp. Han liknar på skottekrossnebb (i Skottland) og furukrossneb (Fennoskandia).
Føda er mest granfrø. Grankrossnebben legg oftast egg i februar—mars. Han er vanleg over heile Noreg viss frøsettinga er god.
Pizzo del Torto
Pizzo del Torto er eit fjell i Dei lepontinske Alpane on den sveitsisk-italienske grensa, mellom Soazza og San Bernardo ai Monti (San Giacomo Filippo).
Austromerske keisarar
Austromerske keisarar er eit oversyn over romerske keisarar i tida etter at keisar Konstantin den store gav byen Konstantinopel status som hovudstad i Romarriket i 330. Frå 330 til 395 styrte keisarane heile Romarriket derfra. I 395 døydde keisar Theodosius den store og imperiet blei permanent delt i to med Theodosius' to sønner som keisar i hvert sitt rike, Vestromarriket og Austromarriket. Vestromarriket gjekk til grunne under dei store folkevandringane på 400-talet og er rekna som endeleg knust då den germanske leiaren Odovakar tok over makta i 476.
Sjølv om det katolske Vest-Europa anerkjende Austromarriket som arvtakar til Romarriket i fleire hundreår, krona pave Leo III likevel kongen av frankarane, Karl den store, til romersk keisar den 25. desember 800. Dette markerte danninga av Det heilage tysk-romerske riket, og det skjedde etter kroninga av keisarinne Irene i Austromarriket. Ifølge pavekyrkja kunne ikkje ei kvinne vera verdig eller ha rett på keisartrona. Det endelege brotet mellom den katolske pavekyrkja og den ortodokse kyrkja kom med det store skismaet i 1054.
I perioden 1204 til 1261 var Konstantinopel okkupert av styrkar frå Det fjerde krosstoget, og riket blei omtalt som Det latinske riket. Det oppsto då tre statsdanningar, keisarriket Nikea, Despotatet Epirus og Trapezunt-riket, som alle hevda å vera arvtakarar etter Austromarriket. Lista omfattar keisarar i alle desse rika. I 1261 inntok keisaren av Nikea Mikael VIII Palaiologos Konstantinopel og imperiet var gjenoppretta. I 1453 blei Konstantinopel erobra av Det osmanske riket, og Austromarriket blei aldri gjenoppretta.
Lista omfattar ikkje talrike medkeisarar i Austromarriket (Det bysantinske riket) som aldri oppnådde status som seniorkeisar eller blei eineherskarar. Før Herakleios bar keisarane dei latinske titlene som hadde blitt del av keisarvyrdet i løpet av åra; Imperator cæsar ... augustus. Herakleios braut med den gamle tradisjonen og innførte gresk som offisielt språk i keisarriket i 620, og med dette tok han den greske tittelen Βασιλεύς (Basilevs), som tydde eineherskar. Alle bysantinske keisarar såg på seg sjølv som romerske keisarar. «Bysants» var det gamle namnet på byen (grunnlagt 657 f.Kr.) som Konstantin bygde om og døypte om til Konstantinopel, og som han gjorde til hovudstad i 330. Omgrepet «bysantinsk» blei først nytta i vestleg historiografi mykje seinare, på 1500-talet.
Lista er i hovudsak basert på lister i Bysants' historie (1997) av John Julius Norwich (s. 394-397) og Encyclopædia Britannica Online. Namneformer kan avvika ein del, og dei ulike kjeldene kan ha nytta ulike tilnamn og slektsnamn.
Tidslinje
Oversynet viser dei austromerske keisarar frå Konstantin den store flytta hovudstaden for Romarriket frå Roma til Konstantinopel i 330 til Konstantin XI Palaiologos fall i kamp mot osmanarane i 1453.
Det theodosiske dynastiet (395–457)
Frå 395 blei Romarriket permanent delt i eit sjølvstendig vestrike og eit sjølvstendig austrike med hovudsete i Konstantinopel fram til 1204.
Det latinske rike (1204–1261)
}}
Keisarriket Nikea (1204–1261)
Det laskariske dynastiet
I 1261 blei det latinske styret i Austromarriket styrta og keisaren i Nikea flytta hovudsetet sitt til Konstantinopel. Lista over keisarar i Austromarriket frå 1261 fortset under oversikten over dei mindre depotatene som oppstod i kjølvatnet av Det fjerde krosstoget.
Despotatet Epirus (1205–1479)
Komnenos Dukas-dynastiet (1205–1318)
Orsinidynastiet (1318–1359)
Nemanjić-dynastiet (1359–1385)
Buondelmonti-dynastiet (1385–1411)
Tocco-dynastiet (1411–1479)
Meksikansk mat
Meksikansk mat representerer ein av dei store mattradisjonane i verda. Som så mykje anna i meksikansk kultur er soga om meksikansk mat soga om møtet mellom dei opphavlege, prekolumbiske kulturane og dei spanske conquistadorane. Også seinare har Mexico motteke impulsar utanfrå, til dømes den franske invasjonen i 1860-åra.
Austromerske keisarar
Trapezunt-riket (1204–1461)
Megas Komnenos-dynastiet
Meksikansk mat
Mat og kultur
Dei grunnleggande trekka i meksikansk kokekunst stammar frå det prekolumbiske kjøkkenet. Det gjeld mellom anna grunnæringsmiddelet tortilla og bruken av chili som smakstilsetting, samt mange av dei grunnleggande matlagingsteknikkane. Mange av kjøkkenorda stammar difor frå urspråket nahuatl, slik som atole (ein maisdrikk), mole (fleire typar saus), metate (ein steinmortar) og mange fleire. Spanjolane tok med seg mange nye råstoff som gjorde kjøkkenet rikare, men dei endra det ikkje grunnleggande.
Meksikanarane snakkar, tenkjer og drøymer heile tida om mat, og finn det meir naturleg at utlendingar bryr seg om deira mat enn omvendt. Meksikanarane er også opptekne av næringsinnhaldet i maten, og har omfattande idear om korleis dei einskilde næringsmidla påverkar den fysiske eller mentale helsa. Ein skal til dømes ikkje ete avokado når ein er sint, sidan feittet og adrenalinet ikkje går så godt i lag. Sidan mange meksikanarar òg ligg under for hypokondri, blir det fort snakka mykje om mat. Store måltid med fleire generasjonar rundt bordet og mange rettar held familien samla, og understrekar mora sin posisjon i familien.
Geografi og matvett
Det meksikanske kjøkkenet, og då gjerne i den enklaste, nordlege varianten, fann vegen til USA via enkle, folkelege spisestader med kvardagsmat. På grunn av dette har amerikanarane, og dermed europearane, inntrykk av meksikansk mat som enkel og folkeleg. Dette blir vidare understreka av tacopakkar og anna ferdigmat som ein i dag finn i butikkane. Dette er ikkje representativt for meksikansk kokekunst.
Nyare impulsar
Dei spanske erobrarane var ikkje dei siste innvandrarane som sette preg på meksikansk kokekunst.
Grenselaus matlyst
Matkulturen i Guatemala stammer frå den same tradisjonen som kjøkkenet i Sør-Mexico, og brukar dei same ingrediensane. I det sørvestre USA finn ein ulike lokale kjøkken som må seiast å vere variantar av det meksikanske kjøkkenet. I New Mexico og i Texas kan ein snakka om ein ubroten mattradisjon frå den tida då begge statane var del av Mexico. Nokre spesialitetar, som taco-skjel og chili-con-carne er eigentleg frå Texas, sjølv om vi i dag gjerne ser dei som meksikanske. I 1943 fekk kokken Ignacio, forkorta «Nacho», uventa gjester på restauranten sin i Texas, og skapte nachos av restar.
Meksikansk matkalender
Både ulik tilgang på råstoff og festdagane i kyrkjeåret påverkar kva meksikanaran har på fatet. Frukt og grønsaker er tilgjengelege til ulike årstider, slik som ferske poblano-chiliar om sommaren og søte, grøne sitronar før jul. I adventa og i fasta var det tidlegare forbode for katolikkar å ete kjøtt. Dette overheld enno dei fleste, i alle fall kvar fredag. Ei rad festdagar har derimot sine eigne festrettar:
Måltid
Spisestader finst overalt i Mexico, frå eksklusive og dyre restaurantar til vogner på gatehjørna. Dei fleste er familiedrivne stader som er opne frå tidleg morgon til sein kveld, og som lagar maten medan kundane ser på. I veka tek arbeidsfolk lunsjen sin her, på søndag er plassane fulle av familiar. På søndag har nemleg husmora fri etter ei travel veke bak grytene.
Dei grunnleggande næringsmidla
Meksikansk mat er resultatet av møtet mellom dei gamle kulturane i Mexico og europeisk kokekunst. Frå før fanst mais, bønner, avocado, chili, kakao, vanilje, raude og grøne tomatar, gresskar og sopp, samt for protein kalkunar, slanger, grashopper og andre insekt. Europearne tok med seg ris, kveite, sukker, høns, svin og storfe.
Tortilla
Tortilla er like viktig som brød og potet er til saman i Noreg. Tortilla er ei lompe av maismjøl. I Nord-Mexico brukar ein tortilla av kveite. Det finst blå tortillas, laga av ein blåleg maistype, og tortillas finst i ulike storleikar og tjukn alt etter bruk. Dei fleste meksikanarane kjøper tortillas på den lokale tortillería, men på landsbygda lagast dei heime. Fingernemme kvinner klappar dei kjapt til med hendene, men mange brukar ein máquina de tortilla, som er ei presse som minner om eit gammaldags vaffeljern. Tortillas blir serverte varme og ferske.
Smakstilsetnader
I det meksikanske kjøkkenet blir det brukt nokre karakteristiske smakstilsetnader, og utan dei hadde ikkje maten hatt den spesielle smaken.
Ris og bønner
Bønner høyrer til dei eldste kulturplantene i Mexico, og den vanlegaste måten å servere dei på er frijoles refritos, bønner som er kokt og så most og innkokt i kokevatnet med mildt krydder. Ein ladning «dobbeltsteikte» bønner høyrer med til dei fleste måltid. Andre bønnevariantar er frijoles charros, med tomat og svinekjøtt, frijoles de la olla, heile bønner med svinefeitt, frijoles puercos, bønner med tomat og flesk oppå, chul yucateco er ein graut av ferske, grøne bønner og mais. Frijoles borrachos «fulle bønner», er bønner kokt med svinebog og smakssett med tomat, koriander, chili, svinefeitt og baconterningar.
Risrettar blir ofte omtala som «sopas secas», tørre supper. Som regel blir dei serverte som ein eigen rett, ikkje saman med hovudretten. Kokt, salta, kvit ris som vi kjenner det, er sjeldan i Mexico, i staden blir risen smakssett med eit utal ingrediensar.
Frukt og grønsaker
I tillegg er ei rad grønsaker i bruk, blant dei mest populære er squash, erter, maiskolbar og graskar. I Mexico blir det dyrka frukt i mange klimasoner, frå tempererte typar som eple og pærer via subtropiske sortar som fiken, druer, ferskenar, melonar, vassmelonar og ulike sitrusfrukter til tropiske typar som mango, papaya, guava og fleire ulike typar bananar. Irapuato i delstaten Guanajuato er kjend for jordbæra sine.
Kjøtt og ost
Proteinkjeldene før den spanske erobringa var små, hårlause hundar, kalkun, slangar, øgler og insekt. Hundar blir ikkje ete lenger, medan insekt, øgler og slangar framleis er del av kosten mellom urfolk i Sør-Mexico. Kalkun, guajolote, er framleis mykje brukt over heile Mexico. Europeiske kjøtdyr som svin, storfe og kylling er svært populære og mykje brukt. Pølsesorten chorizo, kjend frå Spania, er også ein favoritt i Mexico, og det finst både spekepølsevariantar og heilt mjuke, ferske typar, og til og med ein grøn variant (grøn chili, grøne tomatar).
Ideen å ete ost kom òg frå Europa, men i dag finst det ei rad ostar. Den spanske manchego-osten blir laga i Mexico òg. Queso Oaxaca er ein trådete, hard ost frå Oaxaca som smeltar lett i ulike rettar. Ein svært mykje brukt ost er queso fresco, som i smak og konsistens minner mykje om ricotta, og som blir mykje nytta i fyll. Svært vanleg er også queso añejo, ein ost som i smak og konsistens minner om feta. Denne osten garnerast blant anna oppå bønner eller fyllast i smørbrød.
Smårettar
Meksikanane spring gjerne mellom to jobbar, og et difor ofte raske rettar, antojitos, servert frå eit utal vogner, på små kafear og lunsjrestaurantar. Det betyr ikkje at ein ikkje vil ete godt.
Frukostegg
Eggerettar til frukost høyrer med for mange.
Tamales
Tamales er maismasse som er pakka inn i dekkblada på mais eller i bananblad saman med andre ingrediensar, og dampkokt. Sidan dei er dampa, er dei trygg mat for turistar. Tamales er anten frukost eller kjappmat.
Tortas
Når meksikanarane har kort tid til formiddagsmat mellom dei to jobbane sine, stikk dei gjerne innom ein tortería for å ete tortas, smørbrød (merk at ordet ''tortabetyr terte eller pai i andre spansktalande land). Eit stort, fint rundstykke blir delt i to og grilla lett, medan ein førebur fyllet, som kan vere skinke, chorizo, spekepølser eller milanesa (schnitzel), kombinert med ost, lauk, guacamole, salat, tomat og sjølvsagt chili.
Namna på desse dagobert-smørbrøda er eit kapittel for seg, ei torta hawaiana har sjølvsagt ananas prominent plassert inni, medan ei torta suiza (sveitsisk) er godt stappa med ost. Den mest tårnhøge og populære heiter torta cubana, men alle desse variantane er sjølvsagt heilmeksikanske.
Ei torta av kyllingbryst blir for tida seld under namnet «torta Salma Hayek», eller «torta tetanic», eit ordspel på det populære namnet på kvinnebrystet, «teta». Ei torta Francis er oppkalla etter den kjende transvestitten Francis, og har følgjeleg både kyllingbryst, skinke og chorizo-pølse. Ei torta Andres Manuel Lopez Obrador har mange egg. Los huevos, egga, er eit populært namn på dei mannlege testiklane, og speler på Mexico by sin tidlegare ordførar og hans påståtte mannsmot.
Tortilla-favorittar
Det mest populære er likevel raske rettar av tortilla:
Både namna, fyllet og detaljane varierer frå region til region.
Gorditas og sopes
Gorditas er tjukke, friterte kaker av maismjøl som kan opnast som lommer, noko nært pitabrød. Dei kan då fyllast med kjøt, salat og chilisaus. Desse er òg kjende i Mellom-Amerika som pupusas, og i Sør-Amerika som arepas. Sopes (runde), tlacoyos (ovale) eller chalupas (båtforma) er tjukke kaker av mais med ein kant bretta av raske fingrar under steikinga, til ei lita skål. Dermed kan ein fylle dei med bønner, kjøt, ost og anna.
Supper
Suppe er ein populær forrett, og blir laga i eit utal variantar.
Sausane
Når dei milde, lyse kjøtslaga kylling, kalkun og svin blir kokt eller steikt, blir dei gjerne serverte med ein pikant saus. Desse sausane kombinerer ofte element som ulike chiliar, rosiner, sjokolade, kanel, spisskummin osb. Mange av dei kallast mole, eit ord frå nahuatl som berre forståast i Mexico. Sausane er gjerne utvikla i kloster, i kjøkkena på haciendaar og hos rike byborgarar.
Fylt chili og squashblomar
Dei store poblano-chiliane kan fyllast med kylling, oksekjøtt eller ost. Mest kjend er chiles en nogada, grøne poblano-chiliar fylt med kyllingkjøt og servert med kvit valnøttsaus og knallrøde granateplefrø. Denne retten i de meksikanske fargene et ein om sommaren. Squashblomar blir gjerne fylte med fersk ost eller chilisaus.
Fisk og skalldyr
Fisk er kvardagsmat på kysten, og på fredagar i fastetida et dei fleste meksikanarar fisk eller skalldyr.
Dessertar og kaker
Utvalet i pasteles, kaker, og pan dulce, søte bollar, er òg stort. Meksikanarane sin sans for croasan, croissantar, er noko som har overlevt frå den franske invasjonen i 1860-åra. Det er derimot langt mindre vanleg enn hos oss å bake kaker og bollar sjølv, i staden blir bakverka kjøpt inn hos bakarar og konditorar.
Drikke
På grunn av klorlukt frå vassreinsinga er ikkje kranvatn omtykt drikke. Meksikanarane føretrekk å drikke noko anna til maten eller som tørstedrikke.
Varme drikkar
Sjokoladen kjem frå Mexico, og denne drikken var eigentleg svært bitter. Då kakaobønnene kom til Europa, fann ein på å tilsette sukker, noko som totalt endra karakteren på drikken. I dag nyt òg meksikanarane stort sett sjokolade med sukker. Kaffien i Mexico er gjerne tynnare enn i Noreg, og ein variant blir kokt i ei gryte tilsett kanel, kalla café de olla, grytekaffi.
Meksikansk mat i Noreg
Det som gjer tilhøva vanskeleg for å lage meksikansk mat i Noreg, er råstofftilgangen. Tortillas, gorditas og tamales må lagast av førekokt maismjøl, harina precocida. Polenta eller andre maismjøltypar gjev ikkje tortillas som heng saman eller blir gjennomsteikt. Harina P.A.N., ein type førekokt maismjøl kan no kjøpast i ein del utanlandske, særleg tyrkiske, butikkar i Noreg. Tortillas kan steikast i tørr steikepanne eller rett på kokeplata, men aller best på takke.
Fiskerettar frå Mexico kan fint lagast med norsk fisk. Ceviche, som blir laga av rå fisk, er sannsynlegvis mykje tryggare mat tillaga i Noreg, særleg for sarte, norske magar.
Bujelva
Buj (russisk Буй) er ei elv i Perm kraj, Udmurtia og Basjkortostan i Russland og ei av sideelvane til Kama frå venstre i nedslagsfeltet til Volga. Ho spring ut i Kujedinskom i Perm kraj og renn nordvestover gjennom Basjkortosan før ho munnar ut i Kama i Udmurtia.
Elvar er 228 km lang og har eit nedslagsfelt på 6530 km². Buj har eit fall på 153 meter frå kjelde til munningen og ei gjennomsnittleg helling på 0,4 meter per kilometer.
Dei største sideelvane hennar er Arej og Amzia frå venstre, og Osja og Piz frå høgre.
Martha Vickers
Martha Vickers var ein amerikansk skodespelar og fotomodell. Ho er best kjend i rolla som Carmen Sternwood i The Big Sleep frå 1946.
Biografi
Martha Vickers var fødd som Martha MacVicar i Ann Arbor i Michigan. Ho byrja karrieren som fotomodell. I 1944 og 1945 var ho på omslaget til Yank, The Army Weekly.
Vickers var gift tre gonger: Med filmproducenten A.C. Lyles (1948-1949), skodespelaren Mickey Rooney (1949-1951) og skodespelaren Manuel Rojas (1954-1965). Ho hadde ein son med Rooney og to døtrer med Rojas.
Dammastock
Dammastock  (3 630 moh) er det høgste fjellet i Uri-Alpane i Dei sveitsiske Alpane. Toppegga på fjellet er grenselinje mellom kantonane Uri og Valais. Dammastock er høgste fjelltoppen i Uri. Trepunktet mellom kantonane Bern, Valais og Uri ligg nær toppen av Eggstock, ein topp på egga straks nord om toppen av Dammastock.
Fjellmassivet er for det meste dekt av isbrear. Den store Rhonebreen ligg på vestsida, den mindre Dammabreen på austsida og Triftbreen på nordsida.
Fjellet var fyrst klatra av Albert Hoffmann-Burkhardt saman med fjellførarane Johann Fischer og Andreas von Weissenfluh den 28. juli 1864.
Madigan Nunatak
Madigan Nunatak er ein isolert nunatak som stig på av kontinentalisen 18 nautiske mil sør for Cape Gray i Antarktis. Han vart oppdaga av Den australasiatiske antarktisekspedisjonen (1911–14) under Douglas Mawson, som namngav han etter Cecil T. Madigan, ein meteorolog på ekspedisjonen.
Ajloun
Ajloun(arabisk عجلون, ‘Ajlūn), òg skrive Ajlun, er det administrative senteret i Ajloun guvernement, ein fjellby nord i Jordan, 76 kilometer nordvest for Amman. Han er kjend for dei imponerande ruinane av ei borg frå 1100-talet, kalla Ajlunborga.
Ajlun guvernement har eit folketal på over 142 000 fordelt på 27 landsbyar og byar
Bane
I fysikk er ein bane stien som ein lekam lagar rundt ein annan lekam, under påverknad av ei sentripetalkraft, t.d. gravitasjon. Banar har form av eit kjeglesnitt. Krinsløp er ein ellipseforma eller sirkelforma bane. Andre moglege baneformar er parabel og hyperbel.
Ajloun
Bydelar i Ajloun storbyområde
Det er fem bydelar i Stor-Ajloun kommune:
Bane
Sirkelbane
Sirkelforma banar har ein eksentrisitet på 0.
Ajloun
Demografi
I følgje folketeljinga i 2004 hadde byen Ajloun 7 289 innbyggjarar, medan heile Ajloun guvernement hadde kring 140 000 innbyggjarar i 2010. Muslimar utgjer majoriteten av folkesetnaden, men her finst òg kristne minoritetar.
Bane
Sirkelbane
I ein sirkelforma bane er fart gjeve ved: Der µ er massen til det sentrale objektet og r er radius.
Ajloun
Skildring
Ajlunborga ligg på staden til eit gammalt kloster. Det vart ombygd til ei borg i 1184 av Izz al-Din Usama, ein general i hæren til Saladin. Borga kontrollerte vegen mellom Damaskus og Egypt. Borga markerer det lengste frankarane kom under krosstoga. Mamelukkane bygde eit høgt tårn ved borga. Ho vart erobra av mongolar i 1260 og vart delvis øydelagd i prosessen. Det vart òg gjort store skadar under eit kraftig jordskjelv i 1926-7.
Bane
Ellipsebane
Elliptiske har ein eksentrisitet på mellom 0 og 1.
Ajloun
Skildring
I sentrum av Ajloun ligg Den store moskeen i Ajlun. Denne moskeen er den eldste som er bevart i Jordan og er datert til kring år 800. Bygget var tidlegare ei bysantinsk, kristen kyrkje, og ein har funne greske inskripsjonar på dei eldste delane.
Bane
Ellipsebane
I ein elliptisk bane er farta Der a er store halvakse.
Ajloun
Skildring
Tell Mar Elias ligg like utafor bygrensa. Her finn ein bysantinsk kyrkjemosaikk som vert avdekt om sommaren så at turistar kan få sjå.
Bane
Ellipsebane
Alternativt kan dette skrivast Der P og A er kortaste og lengste avstand til brennpunktet.
Ajloun
Skildring
Ajloun skogsreservat ligg òg i nærleiken. Heile området skal ha vore ein av dei største skogane i Midtausten, men store delar vart hogge ned slik at tyrkarane kunne bruke tømmeret som brensel for jernbanen til Mekka.
Safina i Jordan
As-Safena (arabisk السفينة, al-Sāfinah) er ein liten landsby med kring 1 500 innbyggjarar vest i Ajlounområdet nord i Jordan. Han ligg i eit avsidesliggande fjellområde, kring 10 km frå byen Ajloun.
Namnet Safena kjem frå det arabiske ordet for «skip», fordi fjellet landsbyen ligg på ser ut som eit skip. Hovudnæringa er hovudsakleg arbeid knytt til militæret eller jordbruk.
Ajloun
Klima og geografi
Ajlunfjella er kjende for den frodige vegetasjonen og dei tette, grøne skogane med fine høve for turar. Det høgaste fjellet er kring 1268 meter over havet. Ajlounfjella får noko snø kvar vinter, frå desember til mars.
Bane
Parabelbane
Parabelbanar har ein eksentrisitet på akkurat 1
Ajloun
Kjelder
''
Bane
Parabelbane
I ein parabellbane har objektet akkurat unnsleppingshastigheit. Avstanden vil gå mot uendeleg og farta mot null.
Hyperbelbane
Hyperbelbanar har ein eksentrisitet større enn 1.
Objekt i ein hyperbelbane vil når avstanden går mot uendeleg ha ei viss fart Der v_P er fart i periapsen og v_e er unnsleppingshastigheita.
Svenska flaggans dag
Svenska flaggans dag er den svenske nasjonaldagen og blir feira den 6. juni. Dagen er til minne om fleire hendingar som var viktige for den svenske nasjonen. Av dei vert særleg to framheva:
Dagen blei flaggdag i 1916 og svensk nasjonaldag i 1983. Før 2005 blei ikkje dagen feira so intenst mellom folk flest, mykje fordi dagen var vanleg arbeidsdag. Frå 2005 har han òg vore heilagdag, i staden for andre pinsedag.
C3H6O3
Molekylformelen C3H6O3 kan visa til:
Nufsfjorden
Nufsfjorden er ein fjord i Namsos kommune i Trøndelag. Fjorden strekkjer seg 3,5 km sørover til Nufsfjord i botn av fjorden.
Fjorden har innløp mellom Eistneset i vest og Jagarneset i aust og ligg på austsida av neset Ølhammaren. Nord for Ølhammaren ligg Gyltfjorden. Ved grenda Nufsfjord snur fjorden 180 grader og dannar bukta Busalten.
Riksveg 777 går langs vestsida av fjorden.
Mittelgebirge
Mittelgebirge er åslandskapet i sentrale område av Tyskland – som i motsetnad til Alpane i sør – er prega av rolege, avrunda former utan spor etter iserosjon. Uttrykket vert òg nytta om enkeltåsar og høgdedrag i denne regionen med høgder på mellom 500 og 1500 m. Det høgaste fjellområdet i Mittelgebirge i Tyskland er Schwarzwald, medan Wiehengebirge er det nordlegaste.
Koropí
Koropí (gresk Κορωπί) er ein av dei austlege forstadane til Aten i Hellas. Han er hovudsete i kommunen Kropía i periferieininga Aust-Attikí i periferien Attikí. Fjellet Ymittós ligg i vest. Koropí er stort sett omgjeve av vingardar og olivenlundar.
Shandonghalvøya
Shandonghalvøya (kinesisk skrift 山东半, pinyin Shandong Bandao, også kalla Jiaodonghalvøya, 胶东半) er ei halvøy i provinsen Shandong nordaust i Kina. Ho utgjer ein del av den sørlege breidda av Bohaibukta og ligg elles ut mot Gulehavet.
Dei største byane på halvøya er Qingdao, Yantai og Weihai.
Zodiakallys
Zodiakalyset er ei svak, nesten trekanta lyskjegle på nattehimmelen som dukkar opp nær sola langs ekliptikken eller zodiakalen (Dyrekrinsen). På midtre og nordlege breiddegrader, er zodikallyset best synleg på vesthimmelen om våren etter at skumringa er over, eller på austhimmelen om hausten like før daggry. I tropane er zodiakallyset synleg året rundt.
Edremit i Balıkesir
Han ligg i enden av Edremitbukta med sentrum av byen nokre få kilometer inn i landet.
Kjelder
Adaramit
Zodiakallys
Lyset kjem av sollys reflektert av interplanetarisk støv i ekliptikkplanet eller zodiaken. Zodiakallyset er så svakt at det vert heilt tilslørt av månelys eller lysforureining. Zodiakallyset minkar i intensitet med avstanden frå sola, men på særs mørke netter er det blitt observert i eit band langs heile ekliptikken. Faktisk utgjer zodiakallyset 60 % av himmellyset på ein månelaus natt. Det finst òg eit særs svakt ovalt lys midt imot sola kalla gegenschein.
Fenomenet vart først utforska av astronomen Giovanni Domenico Cassini i 1683 og først forklart av Nicolas Fatio de Duillier i 1684.
Silvio Berlusconi
Silvio Berlusconi var ein italiensk politikar og mediemagnat. Han var kjend for ei rekkje skandalar, men òg som Italia sin statsminister tre gongar: Frå 2001 til 2006, i ein kort periode frå 1994 til 1995, og frå 5. mai 2008 til 16. november 2011.
Bakgrunn
Berlusconi vart fødd i Milano. Han vart uteksaminert frå universitetet i Milano, der han hadde studert rettsvitskap. Berlusconi skal ha ein formue på 5,6 milliardar dollar, og vert rekna som den 432. rikaste personen i verda, ifylgje Forbes. Han har til saman fem born frå dei to ekteskapa sine.
Han var leiar for partiet Forza Italia som han grunnla sjølv då han byrja med politikk. Berlusconi eigde òg ein stor del av italiensk media og hadde gjennom desse gode moglegheiter til å påverke italiensk opinion. Han hadde dessutan interesser i mange andre delar av næringslivet. På slutten av 1970-talet byrja han i mediebransjen, og i 1980 starta han den fyrste kommersielle fjernsynskanalen i landet, Canale 5, og selskapet hans, Mediaset som kontrollerte tre av dei sju store fjernsynskanalane i Italia (Italia 1, Rete 4 og Canale 5). Han er hovudaksjonær i det største forlaget i Italia, Mondadori, og eig mellom anna forsikringsselskap og reklamebyrå. I tillegg eigde han fotballklubben AC Milan, men måtte selja han, likevel kjøpte han året etter ein ny fotballklubb, AC Monza.